Nagy Britannia a Norvégia megszállását célzó Weserübung hadművelet megindítása után, 1940. április 10-én indított korlátlan tengeralattjáró háborút a Skagerrak vizein 17 tengeralattjáró bevetésével. (Ezt megelőzően a brit tengeralattjárók már rendszeresen megsértették a norvég felségvizeket.) A bevetési területet azért itt szabták meg, mert a Luftwaffe fölénye miatt az itt nem vethettek be felszíni hajókat. A német invázióban részt vevő flottából két hadihajót és pár szállítóhajót sikerült elsüllyeszteniük öt saját elvesztése mellett. A sikertelenségük fő oka a rossz látási viszonyok mellett a német szárazföldi telepítésű rádiólokátorainak felderítő tevékenysége volt, melyek előre tudták jelezni az ellenséges hadihajók jelenlétét a hajók felé.